recursal/SuperWikiNEXT-32B huggingface dataset:
**Kafr Qasim** on pääasiassa arabien asuttama kaupunki Israelin Keski-Israelin hallintoalueella. Sen asukasluku oli vuoden 2018 lopussa 23 241.

Maantiede
---------

Muistolaatta vuoden 1956 verilöylylle.
Kafr Qasim sijaitsee Israelin keskiosassa Petah Tikvan kaupungin koillispuoella ja Samarian kukkuloiden lounaispuolella.

Historia
--------

Kafr Qasimin vieressä sijaitsevalta Qesemin luolalta on löydetty arkeologisissa kaivauksissa merkkejä ihmisistä paleoliittiselta kaudelta. Kaivauksissa on myös löydetty merkkejä asumuksista Bysantin valtakunnan ajalta.

Kafr Qasim muistetaan esimerkiksi vuoden 1956 verilöylystä. Suezin kriisin aikaan 29. lokakuuta 1956 Israelissa oli julistettu ulkonaliikkumiskielto. Israelissa pelättiin tuolloin vielä Jordaniaan kuuluvalta Länsirannalta tulevia hyökkäyksiä. Kafr Qasimissa ulkonaliikkumiskieltoa ei ollut ymmärretty ja tilanne johti 43 henkilön surmaan Israelin sotilaiden tulituksessa. Myöhemmin samana päivänä käydyissä yhteenotoissa kuoli vielä lisäksi kuusi paikallista. Verilöyly johti oikeudenkäyntiin, jossa tuomittiin Israelin rajavartioston jäseniä. Oikeuden päätöksen perusteella syytetyt voitiin tuomita, koska käskyjen seuraaminen ei ollut hyväksyttävä peruste verilöylyn tapahtumille. Kuolleiden omaisille maksettiin korvauksia.

Väestö
------

Kafr Qasimin asukasluku oli vuoden 2018 lopussa 23 241. Vuonna 2002 vastaava lukema oli 15 700 ja vuonna 1968 3 720. Kafr Qasimin asukkaat ovat pääosin islaminuskoisia arabeja.

Lähteet
-------

1. 1 2 3  Fred Skolnik ja Michael Berenbaum: *Encyclopaedia Judaica Volume 11 Ja-Kas*, s. 706. Thomson Gale, 2007. ISBN 978-0-02-865928-2. (englanniksi)
2. ↑  Avraham S. Tendler: Kafr Qasim (East) *Hadashot Arkheologiyot*. Israel Antiquities Authority. Viitattu 16.10.2019. (englanniksi)
3. ↑  Dov Lieber: 60 years on in Kafr Kassem, a massacre ‘still bleeds’ *The Times of Israel*. Viitattu 16.10.2019. (englanniksi)
4. ↑  List of localities, in Alphabetical order (pdf) (Kafar Qasem) Central Bureau of Statistics. Viitattu 17.10.2019. (englanniksi)
**Halldór Ásgrímsson** (8. syyskuuta 1947 – 18. toukokuuta 2015) oli islantilainen poliitikko. Hän toimi Pohjoismaiden ministerineuvoston pääsihteerinä 2007–2013, Islannin pääministerinä 2004–2006 ja keskustalaisen edistyspuolueen johtajana 1994–2006.

Elämäkerta
----------

Halldór on valmistunut kirjanpitäjäksi ja opiskellut kauppaa Bergenin ja Kööpenhaminan yliopistoissa. Hän luennoi Islannin yliopistossa vuosina 1973–1975 taloustieteen ja taloushallinnon laitoksella.

Halldór edusti itäistä vaalipiiriä Alþingissä vuosina 1974–1978 ja 1979–2003, jolloin hänet valittiin Reykjavíkin pohjoisesta vaalipiiristä. Halldórista tuli edistyspuolueen varapuhemies jo 1980. Vuosien kuluessa hän on pitänyt runsaasti ministerinsalkkuja, kalastusministerin virkaa 1983–1991, oikeus- ja uskonasioiden 1988–1989, Pohjoismaiden yhteistyön ministerin 1985–1987 ja 1995–1999 ja ulkoministerin 1995–2004. Pääministeriksi hän nousi itsenäisyyspuolueen Davíð Oddssonin kolmetoistavuotisen uran jälkeen. Hän toimi Islannin pääministerinä 15. syyskuuta 2004 – 5. kesäkuuta 2006.

Halldór erosi kesäkuussa 2006 pääministerin virasta. Aikaisemmin hän oli kertonut ottavansa vastuun puolueensa huonosta menestyksestä toukokuussa pidetyissä paikallisvaaleissa. Halldór aikoi jättää politiikan ja luopua muun muassa edistyspuolueen johtajan tehtävistä. Halldórin seuraajaksi pääministeriksi nousi ulkoministerinä toiminut Geir Haarde. 

Pääministerin tehtävien jälkeen Halldór toimi Pohjoismaiden ministerineuvoston pääsihteerinä vuosina 2007–2013. Hän kuoli sydänkohtaukseen toukokuussa 2015.

Yksityiselämä
-------------

16. syyskuuta 1967 hän meni naimisiin Sigurjóna Sigurðardóttirin kanssa ja heillä on kolme tytärtä: Helga, Guðrún Lind ja Íris Huld.

Lähteet
-------

* biografia (islanniksi)
* biografia (englanniksi)
* Pohjoismaiden ministerineuvosto: Halldór Ásgrímsson[vanhentunut linkki]

### Viitteet

1. ↑  Halldór Ásgrímsson – Prime Minister 2004–2006 *forsaetisraduneyti.is*. Prime Minister's Office. Viitattu 21.5.2015. (englanniksi)
2. 1 2  Eygló Svara Arnarsdóttir: Former Prime Minister of Iceland Passes Away *Iceland Review*.  19.5.2015. Viitattu 19.5.2015. (englanniksi)
3. ↑  Aikaisemmat pääsihteerit *Norden.org*. Pohjoismaiden ministerineuvosto.  Arkistoitu 20.5.2015. Viitattu 20.5.2015.
4. ↑  Halldór Ásgrímsson *althingi.is*. Allting. Viitattu 11.8.2015. (islanniksi)

Aiheesta muualla
----------------

* Kuvia tai muita tiedostoja aiheesta **Halldór Ásgrímsson** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa

 |
|  |
| Muut | 
* IdRef

 |

 |
**Kafir** (arab. كافر‎, *kafir*; mon. كَافِرُونَ *kafiruna*, كفّار *kuffar* tai كَفَرَة *kafarah*) on arabiankielinen halventava sana. Se tarkoittaa henkilöä, joka osoittaa kiittämättömyyttä (*kufr*) Jumalalle. Kaafir (monikossa 'kuffar') on uskoton, joka kieltää islaminuskon tai ainakin osan siitä. Käsitteen vastakohta on *mu'min* eli uskova.

Islamilainen šarialaki sisältää runsaasti määräyksiä siitä, miten uskottomiin *(kafir)* tulee suhtautua. Klassisen lainsäädännön mukaan heidän tulee kääntyä islamiin välttyäkseen kuolemalta. Poikkeuksena ovat "kirjan kansat", millä tarkoitetaan lähinnä juutalaisia, kristittyjä ja Persian zarathustralaisia. Heidät hyväksytään islamilaisen valtion toisen luokan kansalaisiksi, jos he suostuvat ottamaan vastaan "suojellun" eli *dhimmin* aseman, joka määritellään tarkemmin muun muassa Umarin sopimuksessa. 

Lopun aikojen tuloa ennakoi Antikristuksen *(ad-Dajjal)* saapuminen. Muhammedin mukaan Antikristuksella on vain yksi silmä, ja hänen otsaansa on kirjoitettu sana *kafir.*

Kafferit
--------

*Pääartikkeli: Kafferit*
Mustia orjia myydään Jemenissä. Arabialainen käsikirjoitus (1236–1237).
1400-luvulta lähtien muslimit puhuivat Afrikassa *kaffereista*, millä he tarkoittivat alueen mustia ei-muslimeja, joita he myivät orjiksi Eurooppaan ja Lähi-itään.  Ilmaisu siirtyi muun muassa eurooppalaisiin eläinten nimiin kafferikiitäjä ja kafferipuhveli. Vuoden 2018 nimistöuudistuksessa kafferikiitäjän nimeä pidettiin rasistisena ja linnun uudeksi nimeksi tuli häätökiitäjä  Nisäkkäiden nimistötoimikunta on ehdottanut kafferipuhvelin nimeämistä afrikanpuhveliksi.

Lähteet
-------

* Al-Misri, Ahmad ibn an-Naqib: *Reliance of the Traveller and Tools of the Worshipper. Teoksessa: Reliance of the Traveller. Revised Edition. The Classic Manual of Islamic Sacred Law "Umdat al-Salik" by Ahmad ibn Naqib al-Misri (d. 769/1368) In Arabic with Facing English Text, Commentary and Appendices Edited and Translated by Nuh Ha Mim Keller*, s. 47-648. Beltsville, Maryland: amana publications, 2017 (alkuteos n. 1368). ISBN 0-915957-72-8. Teoksen verkkoversio. (englanniksi) (arabiaksi)
* Campo, Juan Eduardo: *Kafir. Teoksessa: Encyclopedia of Islam*, s. 420–422. Infobase Publishing, 2009. ISBN 978-0-8160-5454-1.
* Levy-Rubin, Milka: *Non-muslims in the Early Islamic Empire. From Surrender to Coexistence*. Cambridge University Press, 2011. ISBN 978-1-108-44961-8.
* Martin, Richard, C. Woodward, Mark R & Atmaja Dwi S.: *Defenders of Reason in Islam. Mu'tazilism from Medieval School to Modern Symbol*. Oneworld, 1997. ISBN 1-85168-147-7.

### Viitteet

1. ↑  Martin, Woodward & Atmaja 1997, s. 233
2. ↑  al-Misri 2017/n.1368, s. 602 (09.8–9)
3. ↑  Levy-Rubin, 2011, s. 84, 171–172
4. ↑  Sookhdeo, 2013, s. 253
5. ↑  Campo 2009
6. ↑  Manninen, Tuomas: Suomen ainoa rasistinen linnunnimi vaihdettiin *Ilta-Sanomat*.  5.1.2018. Sanoma Media. Viitattu 24.10.2021.
7. ↑  Manninen, Tuomas: Suomalaisissa lintukirjoissa on rasistinen nimi - "Huh-huh" *Ilta-Sanomat*.  22.2.2015.
EleutheraEleutheran ja sitä ympäröivien saarten kartta.

|  |  |
| --- | --- |
| Sijainti | 
Pohjois-EleutheraKeski-EleutheraEtelä-EleutheraBahama |
| Merialue | 
Atlantti |
| Korkein kohta | 
60 metriä |
| Pinta-ala | 
518 km² |

Väestö| Asukasluku | 
8 000 (2000) |
| Suurin kaupunki | 
Governor’s Harbour |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Eleuthera** (engl. [i'luːθərə]) on Bahaman saari, joka sijaitsee noin 80 kilometriä maan pääsaaresta New Providencesta itään. Luoteesta etelään kaartuva kapea saari on 180 kilometriä pitkä ja paikoin vain pari kilometriä leveä. Vuoden 2000 väestönlaskennan mukaan Eleutheran saarella asui noin 8 000 asukasta. Saaren nimi juontuu sinne 1600-luvun puolivälissä asettuneista ensimmäisistä eurooppalaisista, jotka tunnettiin nimellä "Eleutheran Adventurers". Kreikan adjektiivi *eleutheros* (ἐλεύθερος) tarkoittaa suomeksi "vapaa".

Saarella on paljon vaaleanpunaista hiekkaa sisältäviä hiekkarantoja ja vanhoja koralliriuttoja. Matkailijoiden suosimia rantoja ovat pohjoisen Surfer’s Beach ja eteläpään Ocean Hole ja Lighthouse Beach. Pohjoispään Preacher’s Cave oli ensimmäisten uudisasukkaiden ("Eleutheran Adventurers") asuinpaikka 1600-luvun puolivälistä.

Saaren hallinnollinen keskus on Governor’s Harbour, ja muita asutuskeskuksia ovat Rock Sound, Tarpum Bay, Harbour Island ja Spanish Wells. Bahaman 31 hallintoalueesta Eleutheran saarella sijaitsee kolme: Pohjois-Eleuthera, Keski-Eleuthera ja Etelä-Eleuthera. Saarella on kolme lentokenttää: North Eleuthera Airport sekä kentät Governor’s Harbourissa ja Rock Soundissa.

Saari tunnetaan ananasviljelmistään. Vuonna 2010 perustettiin saaren ensimmäinen kansallispuisto Leon Levy Native Plant Preserve, jossa kasvaa noin 170 paikallista kasvilajia.

Historiaa
---------

Eleutheran pohjoisosan Gregory Town joulukuussa 2012.
Saaren alkuperäisasukkaat olivat tainoja tai arawakeja, joista valtaosa vietiin 1500-luvulla kaivostöihin Hispaniolan saarelle. Saaren uskotaan olleen asumaton vuonna 1648, jolloin ensimmäiset eurooppalaiset tulivat saarelle Bermudasta.

1950-luvulta 1980-luvulle saari oli vauraiden länsimaisten suosittu lomakohde. Bahaman itsenäistyttyä vuonna 1973 erilaiset poliittiset kiistat aiheuttivat monien yritysten konkursseja etenkin 1980-luvun alkuvuosina.

Lähteet
-------

1. ↑  Eleutheros, Liddell and Scott, "A Greek-English Lexicon".
2. ↑  The Early Settlers of the Bahamas and Colonists of North America, p.82, A. Talbot Bethell
3. ↑  Leon Levy Native Plant Preserve

Aiheesta muualla
----------------

* Kuvia tai muita tiedostoja aiheesta **Eleuthera** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Eleuthera
**Stephen Brookfield** (s. 1949 Liverpool) on englantilainen aikuiskasvatuksen tutkija ja Minneapolisissa/St. Paulissa (Minnesota, USA) toimivan St. Thomasin yliopiston professori. Brookfield syntyi työväenluokkaiseen perheeseen, menestyi koulussa kohtalaisen huonosti ja pääsi yliopistoon vain hädin tuskin. Yliopisto- ja etenkin tohtoriopinnot olivat kuitenkin antoisat ja avasivat portit akateemiselle uralle.

Brookfield on yksi aikuiskasvatuksen tunnetuimpia tutkijoita maailmassa ja julkaissut alaltaan useita kirjoja ja tutkimuksia. Hän aloitti yliopistouransa Englannissa täydennyskoulutustehtävissä, oli vuoden tutkijana Kanadassa ja palasi lyhyeksi ajaksi kotimaahansa, josta matkusti takaisin uudelle mantereelle New Yorkin kaupungissa sijaitsevaan Columbian yliopistoon. Siellä hän toimi kymmenen vuotta kunnes muutti perhesyistä Minnesotaan ja sai ansioituneen yliopistoprofessorin (Distinguished University Professor) paikan yksityisestä St. Thomasin yliopistosta. Tässä yliopistossa on Yhdysvaltain ainoa kriittisen pedagogiikan tohtorikoulu.

Teokset
-------

* *Adult Learners, Adult Education and the Community*, 1984.
* *Self-Directed Learning: from Theory to Practice*, 1985.
* *Understanding and Facilitating Adult Learning*, 1986.
* *Developing Critical Thinkers*, 1987.
* *Training Educators of Adults*, 1988.
* *Learning Democracy*, 1988.
* *The Skillful Teacher*, 1990.
* *Becoming a Critically Reflective Teacher*, 1995.
* *Discussion as a Way of Teaching* (Stephen Preskillin kanssa), 2. painos, 2005.
* *The Power of Critical Theory*, 2005.
* *Leading as a Way of Learning* (Stephen Preskillin kanssa), 2009.
* *Radicalizing Learning: Adult Education for a Just World* (John Holstin kanssa), 2010 (ilmestyy).

Aiheesta muualla
----------------

* 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Tšekki
* Korea
* Alankomaat

 |
|  |
| Muut | 
* IdRef

 |

 |
**Esther Marrow – Musta virginialainen** on suomalainen televisio-ohjelma Helsingissä 1971 vierailleesta amerikkalaisesta soullaulaja Queen Esther Marrow’sta. 22-vuotiaan laulajattaren löysi vuonna 1963 Duke Ellington.  Esther Marrow on kotoisin USA:n Virginiasta. 1970-luvun alussa Suomen televisiossa lähetettiin suosittua lännensarjaa Virginialainen. Siitä juontuu ohjelman nimi Esther Marrow – Musta virginialainen. TV1:n Viihdetoimituksen toimittaja Erkki Pohjanheimo tutustui Marrowiin Kalastajatorpalla, missä artistilla oli konsertteja. Niin syntyi televisio-ohjelma, jonka isännäksi kutsuttiin Lasse Mårtenson. 

Ohjelman musiikkiosuudet kuvattiin silloin mustavalkoisessa Ylen TV1:n studio 2:ssa, Pasilassa. Isoa säestävää orkesteria johti Ossi Runne. Mukana oli myös Marrown oma pianisti Kenneth Barron. Ohjelman filmiosuuksia ja osa haastatteluista kuvattiin talvisessa Helsingissä, missä Lasse Mårtenson yritti opettaa Marrowia luistelemaan Lauttasaaren jäillä. Studiossa Lasse Mårtenson lauloi myös yhden oman soolon ja dueton *There’s a Hole in the Bucket* (Saavissa on reikä) Marrow’n kanssa.

1960 luvun puolessa välissä Esther Marrow alkoi toimia kansalaisoikeusliikkeessä, kun hän esiintyi tohtori Martin Luther King Jr.: n *World Crusade* - tuotannossa (Maailman ristiretki). Myöhemmin Esther Marrow on tullut maailmanlaajuisesti tunnetuksi gospel-laulajana ja käyttää nimeä **Queen Esther Marrow**.

Yle TV1 lähetti ohjelman 23.1.1971 ja uusi sen 8.3.1972  sekä Yle Teemalla 8.8.2009.

Viitteet
--------

1. ↑   (Arkistoitu – Internet Archive). Viitattu 27.11.2020.
2. ↑  Helsingin Sanomat 14.1.1971, s. 9, Helena Ylänen: "Lämmin musta ääni USA:sta – Esther Marrow Helsingissä." Näköislehti (maksullinen). Viitattu 27.11.2020.
3. ↑   Helsingin Sanomat 8.3.1972, radio ja tv: "Esther Marrow Virginiasta." Näköislehti (maksullinen). Viitattu 27.11.2020.
4. ↑   Helsingin Sanomat 8.8.2009, tv-palsta, Harri Uusitorppa: "Verevää soulia." Viitattu 27.11.2020.
Stephen Dodson Ramseur
**Stephen Dodson Ramseur** (31. toukokuuta 1837 Lincolnton, Pohjois-Carolina – 20. lokakuuta 1864) oli yhdysvaltalainen sotilas, joka palveli Konfederaation kenraalina Yhdysvaltain sisällissodassa. Ennen sodan syttymistä hän oli opiskellut West Pointissa ja oli Yhdysvaltain armeijan sotilasarvoltaan vänrikki. 

Ramseur osallistui useisiin suuriin sisällissodan taisteluihin muun muassa Gettysburgissa ja Wildernessissa. Hänen viimeiseksi taistelukseen jäi lokakuussa 1864 käyty Cedar Creekin taistelu, jossa hän jäi haavoittuneena Philip Sheridanin joukkojen vangiksi ja kuoli pian tämän jälkeen saamiinsa vammoihin. Ennen Cedar Creekia Ramseur oli haavoittunut jo kolme kertaa aiemmin (Malvern Hillissä, Chancellorsvillessa ja Bloody Anglessa). Kuollessaan Ramseur oli kenraaliluutnantti.

Ramseur ihastui kesken sisällissodan serkkuunsa Ellen Richmondiin, jonka kanssa hän meni naimisiin lokakuussa 1863.

Lähteet
-------

1. 1 2 3 4  The Lost Generation-The Tragic Deaths of Ramseur and Lowell *National Park Service*. Viitattu 1.7.2017. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Alankomaat

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Néa Róda** (kreik. Νέα Ρόδα) on Kreikan kylä, joka kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Aiemmin kylä kuului Stágira-Ákanthoksen kuntaan ja vuodesta 2011 lähtien Aristotéliin kunnan Stágira-Ákanthoksen kunnallisyksikköön. Kylän väkiluku on 1 153 (vuonna 2011).

Néa Ródan Neitsyt Marian (*Panagía*) kirkko.
Néa Róda sijaitsee Áthoksen niemen kapeimmassa kohdassa noin 124 kilometriä itään Thessalonikista. Kylän kohdalla sijaitsi niemen poikki kaivetun, vuonna 480 eaa. valmistuneen Kserkseen kanavan pohjoispää. Nykyinen kylä on syntynyt seudulle Kreikan ja Turkin väestönvaihdossa vuonna 1923 muuttaneiden kreikkalaisevakkojen kylänä, ja sen nimi, suomeksi "Uusi Róda", viittaa vanhaan Ródaan Marmaranmerellä nykyisen Turkin alueella.

Néa Róda muodostaa myös laajemman kyläyhdyskunnan (Τοπική Κοινότητα Νέων Ρόδων, *Topikí Koinótita Néon Ródon*), johon kuuluvat varsinaisen Néa Ródan kylän lisäksi kylät Chrysí Aktí ja Skála sekä Metóchi Agíou Pávlou. Koko yhdyskunnan väkiluku on 1 164.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Nea Roda *Greece.com*. Viitattu 28.10.2019.
3. ↑  Central Halkidiki at a Glance *Greece Is*. Viitattu 28.10.2019.
4. ↑  Νέα Ρόδα Χαλκιδικής *Halkidiki Travel*. Viitattu 28.10.2019.

Aiheesta muualla
----------------

* Kuvia tai muita tiedostoja aiheesta **Néa Róda** Wikimedia Commonsissa
**Eston Kohver** (s. 1971) on virolainen poliisi, joka työskentelee Viron tiedustelupoliisiorganisaatiossa järjestäytyneen rikollisuuden yksikössä. Hänelle myönnettiin vuonna 2010 valtiollinen kunniamerkki, viidennen luokan kotkaristi.

Sieppaus
--------

Viron mukaan Venäjän turvallisuuspalvelu FSB sieppasi Kohverin Luhamaassa, Virossa, lähellä Venäjän rajaa 5. syyskuuta 2014. Venäjän mukaan Kohver oli ollut Venäjän puolella rajaa, joten FSB pidätti hänet. Häntä syytettiin muun muassa vakoilusta, maahan luvatta tunkeutumisesta ja laittomasta aseen hallussapidosta. Viron julkaisemassa asiakirjassa venäläiset rajavartijat vahvistavat sieppaajien tulleen Viroon Venäjältä.

Suomen ulkoministeri Erkki Tuomioja piti tapausta vakavana kidnappauksena. Pohjoismaiden ja Baltian maiden esittämässä vetoomuksessa todettiin, että Kohver vietiin voimaa käyttäen Venäjälle ja pidätettiin. He vaativat hänen vapauttamistaan välittömästi sekä palauttamaan Viroon. Myös Euroopan parlamentti vaati Kohverin välitöntä vapauttamista maaliskuussa 2015.

Elokuussa 2015 Kohver tuomittiin 15 vuodeksi vankeuteen Pihkovan alueoikeudessa Venäjällä. Lisäksi hänelle määrättiin 100 000 ruplan sakko.

26. syyskuuta 2015 Kohver palautettiin Viroon. Viro antoi Venäjälle vaihdossa Viron entisen suojelupoliisin työntekijän, Aleksei Dressenin. Hänet oli tuomittu maanpetoksesta vuonna 2012 vuodettuaan Virossa salaiseksi luokiteltuja tietoja Venäjälle Viron itsenäistymisestä vuodesta 1991 alkaen.

Lähteet
-------

1. ↑  Halminen, Laura: Venäjän ja Viron rajakonfliktin taustalla ehkä halu vaihtaa vankeja *HS.fi*.  9.9.2014.  Arkistoitu 14.9.2014. Viitattu 14.9.2014.
2. ↑  Vuorinen, Risto: Tieto Venäjältä: FSB sieppasi virolaispoliisin *Yle Uutiset*.  5.9.2014.  Arkistoitu 7.9.2014. Viitattu 14.9.2014.
3. ↑  Vuorinen, Risto: Virolaispoliisi voi saada 20 vuoden tuomion *Yle Uutiset*.  6.9.2014. Viitattu 14.9.2014.
4. ↑  Talvio, Anna-Maria: Venäjä vahvisti virolaispoliisin pidätyksen virallisesti *Yle Uutiset*.  8.9.2014. Viitattu 14.9.2014.
5. ↑  Nurminen, Jussi: Viro julkisti videon Venäjän rajalta: Tästä virolaispoliisi siepattiin Venäjälle *Yle Uutiset*.  11.9.2014. Viitattu 14.9.2014.
6. ↑  Nurminen, Jussi: Suomi vaatii Venäjää vapauttamaan kiinniotetun virolaispoliisin välittömästi – Tuomioja: Kidnappaus *Yle Uutiset*.  12.9.2014. Viitattu 14.9.2014.
7. ↑  Aleksander Krjukov: Euroopa Parlament nõudis oma resolutsioonis Eston Kohveri viivitamatut vabastamist *ERR.ee*.  12.03.2015. Eesti Rahvusringhääling. Viitattu 19.8.2015. (viroksi)
8. ↑  Kaario, Ahti: Virolaiselle suojelupoliisille 15 vuoden tuomio Venäjällä *Yle Uutiset*.  19.8.2015. Viitattu 19.8.2015.
9. ↑  Mikko Kuusisalo, Ahti Kaario, Paula Tapiola: Venäjän vangitsema virolaispoliisi palautettiin vaihdossa Viroon *Yle Uutiset*.  26.9.2015. Viitattu 26.9.2015.
**Néa Raidestós** (kreik. Νέα Ραιδεστός) on Kreikan kaupunki, joka kuuluu hallinnollisesti Thérmin kuntaan, Thessalonikin alueyksikköön ja Keski-Makedonian alueeseen. Kaupungin väkiluku on 3 869 (vuonna 2011).

Néa Raidestóksen pieni kaupunki sijaitsee Chalkidikín niemimaan luoteisosassa linnuntietä noin 16 kilometriä kaakkoon Thessalonikista. Se oli alun perin nykyisen Turkin alueelta Kreikan ja Turkin väestönvaihdon vuoksi tulleiden kreikkalaisevakkojen kylä, ja syntyi vuonna 1923. Asutuksen alkuperäinen nimi oli turkkilaisperäinen *Mantzárides* (Μαντζάρηδες). Vuonna 1953 se nimettiin uudelleen nykyiselle nimelleen, joka viittaa vanhaan Raidestókseen (Tekirdag) Itä-Traakiassa.

Néa Raidestós muodostaa myös laajemman kaupunkiyhdyskunnan (Τοπική Κοινότητα Νέας Ραιδεστού, *Topikí Koinótita Néas Raidestoú*), johon kuuluu varsinaisen Néa Raidestóksen kaupungin lisäksi kylä Filothéi. Koko yhdyskunnan väkiluku on 4 101.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Νέα Ραιδεστός *Greek Travel Pages*. Viitattu 20.5.2019.
3. ↑  Mantzarides – Nea Raidestos *Name Changes of Settlements in Greece*. Institute for Neohellenic Research. Viitattu 20.5.2019.
OmetepeOmetepen saari ja sen kaksi tulivuorta: Concepción ja Maderas.

|  |  |
| --- | --- |
| Sijainti | 
11°30′N, 85°35′W, AltagraciaRivas Nicaragua |
| Vesialue | 
Nicaraguajärvi |
| Korkein kohta | 
Concepción, 1 610 m |
| Pinta-ala | 
278 km² |

Väestö| Asukasluku | 
alle 30 000 |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Ometepe** on saari Nicaraguajärvessä Nicaraguassa. Se on maan suosituimpia matkailukohteita kauniin ja monipuolisen luontonsa takia. Saarella käy noin 40 000 matkailijaa vuosittain.

Kartta Nicaraguajärven ympäristöstä.
Nicaraguajärvessä on yli 400 saarta, joista suurimmat ovat Zapatera ja Ometepe. Ometepen saarella on kaksi tulivuorta: Concepción ja Maderas. Concepciónin korkeus on 1 610 metriä. Maderas on puolestaan jo sammunut tulivuori ja sen huippu on sademetsän peitossa.

Ometepelle on säännölliset laivayhteydet Rivasin kaupungin lähellä sijaitsevasta San Jorgesta ja Granadasta.

Lähteet
-------

1. 1 2 3  Shearman, Sarah: The last days of an island Eden? *BBC Travel*.  27.4.2015. BBC. Viitattu 2.5.2015. (englanniksi)

Aiheesta muualla
----------------

* Kuvia tai muita tiedostoja aiheesta **Ometepe** Wikimedia Commonsissa
**Kaakamon Työväentalo**on Tornion kaupungissa Kaakamon kylässä sijainnut työväentalo. Käyttämätön työväentalo on muutettu asuinrakennukseksi.

Historiaa
---------

Kaakamon työväenyhdistys on perustettu vuonna 1908. Yhdistys toimi alussa vuokratiloissa, mutta pian yhdistyksen perustamisen jälkeen alettiin suunnitella omaa työväentaloa. Talon rakennuskustannukset saatiin kerättyä iltama- ja arpajaistuloilla.. Itse rakentaminen tapahtui talkoilla. Talon avajaiset pidettiin 12. huhtikuuta 1908. Tontti lunastettiin yhdistykselle 1914.

Yhdistyksen toiminta oli vilkasta 1920-luvulla mutta hiljaisempaa 1930-luvulla, jolloin talo oli osittain suljettuna. Sodan aikana yhdistyksen toiminta loppui kokonaan, ja talo oli ensin saksalaisten ja myöhemmin suomalaisten sotilaiden majoitustilana. Sotien jälkeen toiminta työväentalolla virisi jälleen.

Talo on peruskorjattu 1983.

Rakennus
--------

Talon on suunnitellut Ville Liiden. Talo on hirsirakenteinen, lautavuorattu, ja katteena on alkuun ollut teevikate,*selvennä* joka vaihdettiin pärekatoksi 1946, ja vielä 1977 vaihdettiin päreet peltikatteeksi. Sisäseinissä on ollut puolipaneeli ja tapetti. Talossa on juhlasali, näyttämö, ravintola ja eteinen. Lämmitys suoritettiin aluksi puukamiinoilla. Tarkempaa tietoa remontista ei ole.

Rakennus edustaa kaunista ja koristeellista uusrenessanssityylistä seurataloa, jossa ikkunajaotus ja vuorauksen rytmitys toteuttavat tasapainoisen symmetrian.

Kaakamon Sos.dem.Ty luovutti talon 3. syyskuuta 1992 lahjakirjalla Tornion Työväensäätiölle

Toimintaa työväentalolla
------------------------

Talossa on järjestetty iltamia, kokouksia, nuorisotoimintaa sekä tansseja ja juhlia.

Lähteet
-------

1. ↑  Kaakamon työväentalo *tilaidea.com*. Viitattu 12.12.2022.
2. 1 2 3 4 5  Kaakamon työväentalo *tornio.fi*. Viitattu 12.12.2022.
3. 1 2 3 4   Båsk-Ekholm, Katia & Häyry, Kaj: *Suomen työväentaloja koskeva selvitys*. Helsinki: Opetusministeriö, 1982.
4. 1 2  Kaakamon työväentalo *seurantalot.fi*. Viitattu 12.12.2022.
**Lapinvero** tarkoitti osittain tarinoista, osittain historiallisista lähteistä tunnettua lappalaisten verottamista ja ryöstelyä esihistoriallisena ja varhais-historiallisena aikana, jolloin Lapiksi kutsutut Fennoskandian sisämaa-alueet olivat vielä eteläisten rannikkoseutujen kansojen ja -heimojen (maanviljelijöiden), ja myöhemmin valtioiden keskenään jakamaa eränkäynti- ja verotusaluetta. Lappalaisten kanssa käytiin myös paljon kauppaa. Lappalaisilta saatiin ennen kaikkea turkiksia, jotka olivat kysyttyjä ja arvokkaita Euroopan markkinoilla ja kauempanakin. Lappalaiset taas saivat muun muassa suolaa, metalliesineitä ja kankaita. 

Perinteisen näkemyksen mukaan lapinverotus oli usein raskas taakka lappalaisille, joille tehtiin väkivaltaa, jos nämä eivät maksaneet vaadittua määrää. Tarinoissa eri lapinkävijäryhmät saattoivat joskus verottaa toistensa lappalaiskyliä, jolloin verotus-oikeuksista syntyi kiistaa ja taisteluja. Osa nykytutkijoista katsoo, että lapinverossa oli alun perin kysymys kuitenkin rituaalisesta lahjojen vaihdosta, joka tunnetaan nykyisinkin joidenkin luonnonkansojen parissa, myös näiden kansojen suhteissa muihin kansoihin. Lahjojen vaihdossa oli kunnia antaa toiselle runsaasti ja yltäkylläisesti (kuten vieraanvaraisuudessa), ja se erosi siten omaa tuottoa tavoittelevasta kaupankäynnistä.

Sanan merkitys 1600-luvun lopulla
---------------------------------

Vuonna 1673 Ruotsin kruunu halusi suosia Lapin asuttamista ja antoi julistuksen, joka takasi Lappiin muuttaville uudisasukkaille ikuisen vapautuksen sotaväenotoista, viidentoista vuoden vapautuksen veroista ja tämänkin jälkeen alhaisemman verotuksen. Tuon alhaisemman veron nimi oli myös lapinvero.

Katso myös
----------

* Erämaa
* Erätalous

Lähteet
-------

* Enbuske, Matti: Lapin asutuksen ja maankäytön historia myyttien ja todellisuuden ristivedossa.  *Faravid: Pohjois-Suomen historiallisen yhdistyksen vuosikirja*, 2012, 36. vsk, s. 213-226. Oulu:  Pohjois-Suomen historiallinen yhdistys. ISSN 0356-5629.
* Hiltunen, Mauno: Vuoden 1695 Lapinveron uudistus.  *Scripta historica : acta Societatis historicae Ouluensis*, 1980, nro 6, s. 9-17. Oulu:  Oulun Historiaseura.
* Vahtola, Anu: "Svenska kronans lappskatt i Kemi lappmark fram till skattereformen 1695", *Skatternas långa historia : beskattningen i Norden från medeltid till 1900-tal*, s. 215-231. Helsingfors: Edita, 2006. ISBN 951-37-4582-1. (ruotsiksi)

### Viitteet

1. ↑  Vahtola, Jouko: *Suomen historia*, s. 144. Otava, 2003. ISBN 951-1-17397-9.

Aiheesta muualla
----------------

* Tarja Nahkiaisoja: ASUTUS JA MAANKÄYTTÖ

INARISSA JA UTSJOELLA 1700-LUVUN PUOLIVÄLISTÄ VUOTEEN 1925 (Oikeusministeriön julkaisu 2006)
**Omissio** on seurausetiikkassa termi tarkoitukselliselle tekemättä jättämiselle. Sen lisäksi, että etiikassa pohditaan tekoja eli akteja ja niiden seurauksia, myös tekemättä jättämisellä voi joissakin tapauksissa olla suuri merkitys. Jos agentti eli toimija jättää tarkoituksellisesti jonkin teon tekemättä tietyn lopputuloksen saavuttamiseksi, hänen voidaan katsoa olevan yhtä lailla vastuullinen lopputulemasta vaikka tämä ei olisi varsinaisesti tehnyt mitään. Kuvitellaan esimerkiksi että henkilö A toivoo henkilön B:n kuolevan. Erään kerran A näkee B:n olevan kuoleman vaarassa ja päättää olla pelastamatta B:tä, mikä johtaa tämän kuolemaan. Joidenkin näkemysten mukaan A:n tekemättä jättäminen on täysin rinnastettavissa murhaan, ollen yhtä vakava kuin tahallinen teko joka aiheuttaisi B:n kuoleman.  Keskustelua aktin ja omission erosta moraaliselta näkökulmalta on käyty muun muassa puhuttaessa eutanasiasta sekä abortin laillisuudesta. 

Dilemma tunnetaan englanniksi nimellä "The Trolley Problem"
Aktin ja omission suhdetta käsittelee esimerkiksi Philippa Footin esittämä ajatuskoe raiteilla suistuvasta raitiovaunusta, joka tunnetuimmassa muodossaan kuuluu seuraavasti: ajatuskokeen henkilö kontrolloi vaihdetta jolla voidaan vaihtaa raitiovaunun reittiä. Raidetta 1 pitkin syöksyy raitiovaunu, jota ei voi pysäyttää ja sen reitillä on viisi ihmistä. Henkilö voi vaihtaa raiteita, mutta tällöin vaunu tappaa yhden ihmisen raiteella 2. Jos henkilö toimii, hän pelastaa viisi ihmistä ja kuolonuhreja tulee neljä vähemmän, mutta tällöin hänen tekonsa aiheuttaa yhden ihmisen kuoleman. Toisaalta, jos henkilö ei tee mitään, eikä pelasta ihmisiä raiteella 1, hänen voidaan katsoa olevan syyllinen usemman ihmisen kuolemaan. Kyseessä on moraalinen dilemma, jonka molemmat lopputulokset, aktin sekä ommision seuraukset ovat ei-toivotut.

Lähteet
-------

1. ↑  "acts/omissions doctrine", *The Oxford Dictionary of Philosophy (2 re. ed.)*. Oxford University Press, 2008. (englanniksi)
2. ↑  Philippa Foot "The Problem of Abortion and the Doctrine of the Double Effect" in *Virtues and Vices* (Oxford: Basil Blackwell, 1978) (englanniksi)

Aiheesta muualla
----------------

* *Doing vs. Allowing Harm*, Stanford Encyclopedia of Philospohy
**Kulluna lil-watan lil-ula lil-alam** ("Me kaikki! Isänmaamme, lippumme ja kunniamme puolesta!") on Libanonin kansallislaulu. Sen on sanoittanut Rachid Nakhlé ja säveltänyt Wadia Sabra. Laulu on esitetty ensi kerran julkisesti 1927.

Translitteraatio
----------------

Koulluna Lil watan Lil ’Oula Lil Alam,
Mil ’ou Ayn il Zaman Sayfouna Wal Qalam,
Sahlouna Wal jabal - Manbiton Lirrijal
Kawlouna Wal 'Amal. Fi sabil il Kamal.
Koullouna Lil watan Lil ’Oula Lil 'ALam, Koullouna Lil watan.
Shaykhouna Wal fata 'Inda saout il Watan
Ousdou GhaBin Mata Sawarat Nalfitan
Sharkouna Kalbouhou AbaDan Loubnan
Sanahou RabBouhou Li maDa l Azman
Koullouna Lil watan Lil ’Oula Lil 'ALam, Koullouna Lil watan.
Bahrouhou Barrouhou Dourratou Sharqain
Rifdouhou Birrouhou Mali ‘oul Koutbain
Ismouhou 'Izzouhou Mounthou Kan al Joudoud
Majdouhou Arzouhou Ramzouhou Lil khouloud
Koullouna Lil watan Lil ’Oula Lil 'ALam, Koullouna Lil watan.

Englantilainen käännös
----------------------

Us all! for our nation, for our emblem and glory!  

Our valor and our writings are the envy of the ages.  

Our mountains and our valleys, they bring forth stalwart men.  

And to Perfection all our efforts we devote.  

Us all! For our nation, for our emblem and glory!  

Our Elders and our children, they await our Country's call,  

And on the Day of Crisis they are as Lions of the Jungle.  

The heart of our East is ever Lebanon,  

May God preserve her until the end of time.  

Us all! For our nation, for our emblem and glory!  

The Gems of the East are her land and sea.  

Throughout the world her good deeds flow from pole to pole.  

And her name is her glory since time began.  

Immortality's Symbol--the Cedar--is her Pride.  

Us all! For our nation, for our emblem and glory!.

Lähteet
-------

1. 1 2  Lebanon National Anthems.info. Viitattu 17.2.2020. (englanniksi)
2. 1 2  Lebanon *The World Factbook*. Central Intelligence Agency (CIA).  Arkistoitu 14.12.2018. Viitattu 17.2.2020. (englanniksi)
3. 1 2  LEBANON : Lebanon National Anthem *Anthems*. National Anthems of the World Organisation (NAW).  Arkistoitu 3.5.2017. Viitattu 17.2.2020. (englanniksi)

Aiheesta muualla
----------------

* Kuuntele kansallislaulu
**Omistajanhallinta** eli omistushallinta on hallinnan muoto, joka ilmenee valtasuhteena omistusoikeuden kohteena olevaan esineeseen. Siihen voidaan liittää oikeusvaikutuksia, kuten käyttö-, pantti- tai vuokraoikeuteen liittyvä hallinta. Esineen käyttö omistajanhallinnan perusteella ilmaisee omistusoikeutta esineeseen. Käsitettä voidaan käyttää sekä kiinteisiin että irtaimiin esineisiin, mutta vakiintuneesti sitä käytetään kiinteistöoikeudessa.

Kiinteistön lainhuudolla on merkitystä vain silloin, kun se ei ole ristiriidassa saantoon pohjautuvan omistajanhallinnan kanssa. Omistajanhallinnalla on merkitystä myös sovellettaessa nautintasuojasäännöksiä, kiinteistötoimituksissa ja verotuksessa. Lisäksi kiinteistön tuoton katsotaan kuuluvan sille, joka laillisen saannon perusteella, vilpittömässä mielessä pitää sitä hallussaan. Maakaariuudistuksen yhteydessä 1997 kiinteistöjen kirjaaminen alkoi rakentua julkisen luotettavuuden periaatteelle, jolloin lainhuutomerkintä sai keskeisen sijan. Tämä vähensi omistajanhallinta-käsitteen merkitystä.

Lähteet
-------

1. 1 2  *Encyclopædia iuridica fennica,* Suomalainen lakimiesyhdistys 1994–1999, ISBN 951-855-135-9, osa I palstat 555–557.
**St. Govan's Chapel**, Pyhän Govanin kappeli, on kappeli St. Govan's Headissa Pembrokeshiressa Lounais-Walesissa.

Kappelin sisäänkäynti ja rannikkokuvaa.
Kappeli on rakennettu kalkkikivikallion reunaan, ja se on mitoiltaan 6,1 × 3,7 metriä. Seinät on rakennettu kalkkikivestä, ja rakennuksessa on vain yksi huone. Kappeli on rakennettu pääasiassa 1200-luvulla, mutta osa siitä voi olla peräisin 500-luvulla, jolloin munkki pyhä Govan tuli asumaan luolaan, joka on kappelin alueella. Erään legendan mukaan pyhä Govan on haudattu kappelin alttarin alle, joka on rakennuksen itäpäädyssä. Kappelin sisäänkäynti on pohjoissivulla, pohjois- ja eteläseinää reunustavat matalat kivipenkit, ja länsipäädyssä on tyhjä kellokatos. Liuskekivikaton arvellaan olevan nykyajalta, kun sitä verrataan muuhun rakennukseen.

Rakennuksen luokse pääsee kallion laelta laskeutumalla 52 porrasta, joskin matkailuorganisaatiot kertovat legendaa, että laskettaessa portaita niiden määrä vaihtelee se mukaan ollaanko nousemassa vai laskeutumassa.

Rakennus on saanut Grade I -suojeluluokituksen 8. helmikuuta 1996. Rakennus sijaitsee nykyisin Britannian puolustusministeriön Castlemartinin harjoitusalueella, mikä rajoittaa pääsyä rakennukseen, kun alue on suljettu yleisöltä.

Lähteet
-------

1. ↑  *The Beauties of England and Wales, or, Delineations, topographical, historical, and descriptive, of each county, Volume 18*. , 1815. Teoksen verkkoversio. (englanniksi)
2. ↑  St. Govan's Chapel *Places*. Atlas Obscura. Viitattu 10.2.2019. (englanniksi)
3. ↑  St Govan's Chapel *kingarthursknights.com*.  (englanniksi)
4. 1 2  St Govan's Chapel *Coflein*. Royal Commission on the Ancient and Historical Monuments of Wales.  (englanniksi)
5. ↑  *An Inventory of the Ancient Monuments of Wales and Monmouthshire: VII - Country of Pembroke*, s. 21. His Majesty's Stationery Office, 1925. (englanniksi)
6. ↑  St. Govan's Head - Walk 6 Pembrokeshire Coast National Park.  Arkistoitu 27.9.2013. Viitattu 24.5.2014. (englanniksi)
7. ↑  Castlemartin Range: How the Army use the training site *News: Wales*.  15.6.2017. BBC. Viitattu 10.2.2019. (englanniksi)
8. ↑  St. Govan's Chapel, Stackpole, Pembrokeshire *British Listed Buildings*. BritishListedBuildings.co.uk. Viitattu 11.7.2022. (englanniksi)

Aiheesta muualla
----------------

* Kuvia tai muita tiedostoja aiheesta **St. Govan's Chapel** Wikimedia Commonsissa
**Ominaisabsorptionopeus** (engl. *specific absorption rate*, SAR) on suure, joka kertoo miten paljon energiaa radiotaajuisesta sähkömagneettisesta kentästä absorboituu ihmiskehon kudoksiin esimerkiksi käytettäessä matkapuhelinta, oleskeltaessa radiolähettimen läheisyydessä tai magneettikuvaustutkimuksen aikana. Yhdysvaltain Federal Communications Commission on asettanut yhdellä kudosgrammalla mitattuna rajaksi 1,6 W/kg, jota Yhdysvalloissa myytävien matkapuhelinten SAR-arvo ei saa ylittää. EU:ssa sama raja on 2,0 W/kg mitattuna 10 grammalla kudosta*lähde?*.

Matkapuhelimet lähettävät ja vastaanottavat radioaaltoja eli sähkömagneettista säteilyä. Pitkän aikavälin seuraamuksista altistuttaessa sähkömagneettiselle säteilylle ei ole toistaiseksi varmaa tietoa. On olemassa sekä tutkimuksia, jotka yhdistävät matkapuhelimen käytön syöpään, että tutkimuksia, joiden tulokset kyseenalaistavat nämä tutkimukset*lähde?*.

Säteilyturvakeskuksen suositukset
---------------------------------

Sähkömagneettiselta säteilyltä suojautumiseen pätee samat periaatteet kuin muultakin säteilyltä suojautumiseen. Säteilyturvakeskus toteaa, että suurin sähkömagneettisen säteilyn altistus on kännykän käyttäjillä. Siksi kännykänkäyttäjien on hyvä tietää seuraavat asiat jos haluaa vähentää omaa tai läheistensä altistumista :

* Matkapuhelinten valmistajat ilmoittavat SAR-arvon puhelimien teknisten tietojen mukana. SAR-arvoja voi vertailla Säteilyturvakeskuksen sivuilla.
* Päähän kohdistuva säteily vähenee pieneen osaan käyttämällä handsfree-laitetta.
* Vanhempia suositellaan varmuuden vuoksi rajoittamaan lastensa matkapuhelimen puhekäyttöä. Tekstiviestiä lähetettäessä altistuminen on minimaalista.
* Pienikin väli puhelimen ja kehon välillä, esimerkiksi vyökotelo, vähentää altistumista.
* Tatuoitu tai meikattu iho kännykkää vasten saattaa aiheuttaa yliherkkyysreaktion*lähde?*.
* Heikossa tukiaseman kentässä samoin kuin muodostaessaan yhteyttä matkapuhelin voi säteillä sata kertaa voimakkaammin kuin hyvässä kentässä.
* Niin sanotuista kännykkäsuojista ei ole suurta hyötyä, sillä matkapuhelin nostaa tehoa, kun yhteys tukiasemaan heikkenee suojan takia.

Katso myös
----------

* Ekvivalenttiannos

Lähteet
-------

1. ↑   STUK: Säteilylähteet ja altistuminen]
2. ↑   säteilyn vaikutukset

Aiheesta muualla
----------------

* Sosiaali- ja terveysministeriön asetus ionisoimattoman säteilyn väestölle aiheuttaman altistumisen rajoittamisesta
* Nokian mallikohtaiset SAR-tiedot (Arkistoitu – Internet Archive)
* Antennessa SAR measurement bench (Arkistoitu – Internet Archive)
* Säteilyturvakeskus
* Matkapuhelinten säteilyn mittaukset (Arkistoitu – Internet Archive)
**Marek Krajewski** (s. 4. syyskuuta 1966 Wrocław) on puolalainen kirjailija.

Krajewski valmistui opiskeltuaan klassillista filologiaa ja erikoistuttuaan latinaan. Hän työskenteli vuodesta 1995 professorina Wrocławin yliopistossa, mutta päätti omistautua vuonna 2007 päätoimisesti kirjoitustyölle. Hänen teoksensa ovat rikosromaaneja, jotka kuitenkin myös ylittävät genrerajat, sillä ammentavat vaikutteita esimerkiksi perinteisestä kauhukirjallisuudesta, kuten Edgar Allan Poen klassikoista. Krajewskin lukuisten romaanien päähenkilö on ollut Wrocławin poliisin palveluksessa työskentelevä Eberhardt Mock, joka kuvataan naisia kohtaan aggressiivisena, alkoholisoituneena ja jopa lain ulkopuolelle harhautuvana henkilönä. Muita merkittäviä Krajewskin kehittämiä henkilöhahmoja ovat olleet Jarosław Pater ja Edward Popielski.

Krajewski on saanut monia kulttuuripalkintoja, kuten Paszport Politykin ja Gloria Artis -mitalin. Hänen teoksiaan on käännetty englanniksi, saksaksi, venäjäksi, ranskaksi, hepreaksi ja useille muille kielille.

Teoksia
-------

* *Śmierć w Breslau* (1999)
* *Koniec świata w Breslau* (2003)
* *Widma w mieście Breslau* (2005)
* *Festung Breslau* (2006)
* *Dżuma w Breslau* (2007)
* *Aleja samobójców* (2008)
* *Róże cmentarne* (2009)
* *Głowa Minotaura* (2009)
* *Erynie* (2010)
* *Liczby Charona* (2011)
* *Rzeki Hadesu* (2012)
* *W otchłani mroku* (2013)
* *Władca liczb* (2014)
* *Umarli mają głos. Prawdziwe historie* (2015)
* *Arena szczurów* (2015)
* *Mock* (2016)

Lähteet
-------

1. 1 2 3 4 5  Marek Krajewski Culture.pl
2. ↑  Gloria Artis dla Marka Krajewskiego Portal Kryminalny


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Kroatia
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |
**Donald Arthur Carson** (s. 21. joulukuuta 1946) on kanadalaissyntyinen kristitty Uuden testamentin tutkija ja teologi. Hän on väitellyt tohtoriksi Uuden testamentin eksegetiikasta Cambridgen yliopistossa.

Carson on ollut tuottelias kirjailija ja luennoinut paljon. Hän toimi Uuden testamentin professorina Trinity Evangelical Divinity Schoolissa. Hän on perustanut ystävänsä Timothy Kellerin kanssa evankelikaalisen The Gospel Coalition -verkoston.

Carson on kirjoittanut mm. kirjan The God Who Is There. Teos on suomennettu nimellä Jumalalla on suunnitelma. Carson on naimisissa. Hänellä ja hänen vaimollaan Joylla on kaksi lasta.

Lähteet
-------

1. ↑


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Latvia
* Japani
* Tšekki
* Korea
* Alankomaat
* Puola

 |
|  |
| Muut | 
* SNAC
* IdRef

 |

 |
**Possu ja paavin panttivangit** on vuonna 1977 ilmestynyt Matti Yrjänä Joensuun romaani. Kirja kertoo eläkeläispariskunnasta, jonka asuntoon Eirassa tunkeutuu nuori narkomaani. Kirja on Joensuun kirjoista ainoa, jossa ei ole mukana Timo Harjunpää.

Arvostelu
---------

*Joensuu on ratkaissut toisen teoksen ongelman tekemällä aivan erilaisen kirjan kuin viimevuotinen etevä esikoinen, rikospoliisin työtä meillä uudella lailla kuvaava Väkivallan virkamies. Uudessa romaanissa on keskeistä vanhan avioparin suhteen ja varsinkin vaimon, Auroran, oivaltava kuvaus - esimerkiksi jakso, jossa Aurora kauppamatkallaan harhailee ympäri Eiraa kotiin tunkeutuneen nuoren narkomaanin pitäessä hänen miestään panttivankina, on erinomainen. Vaikeuksia syntyy tuon tunkeutujan kohdalla: Joensuu ei edes yritä tutkia häntä, tehdä hänestä ihmistä, vaan hahmon tehtäväksi jää ainoastaan arvaamattoman uhkan edushahmona toimiminen. Uhkan vaikutuksia Joensuu sen sijaan kuvaa suggestiivisesti, ja siksi uusi kirja kyllä vahvistaa hänen asemaansa poikkeuksellisen kiintoisana tulokkaana.*

-Risto Hannula, Arvostelava kirjaluettelo 5/1977

Lähteet
-------

1. ↑  Kirjasampo.fi
**D-beat** (myös **discore**, **mangel** tai **käng** Ruotsissa) on 1980-luvun alulla syntynyt hardcore punkin alalaji, jonka isänä pidetään Discharge-yhtyettä, joka myös genren nimesi. Discharge oli ottanut paljon vaikutteita Motörheadilta, jolloin syntyi D-beat-musiikki. Kuitenkin ensimmäisenä D-beat-yhtyeenä pidetään The Varukers-nimistä yhtyettä. D-beatin vokaalista puolta on innoittanut erilaiset slooganit. D-beat on tunnettua lyhyistä sanoistaan, sillä D-beatissa keskitytään lähinnä soittamiseen. D-beat toimii läheisesti samankaltaisen crust punkin kanssa. Crust punk on D-beatia raskaampi ja monipuolisempi muoto. D-beat-yhtyeet ovat tyypillisesti sotaa vastaan, anarkistisia ja seuraavat kiihkeästi 1980-luvun anarcho-punk-yhtyeitä. D-beat kukoisti Ruotsissa ja siellä syntyi monia yhtyeitä, kuten Anti Cimex, Mob 47, Driller Killer ja Wolfbrigade. Totalitär, Avskum, Skitsystem ja Disfear olivat ruotsalaisia D-beat-yhtyeitä. Muita D-beat-yhtyeitä olivat muun muassa japanilainen Disclose, yhdysvaltalainen Crucifix ja Final Conflict, brasilialainen Ratos de Porão ja espanjalainen MG15.

Ruotsalainen D-beat
-------------------

Ensimmäinen ruotsalainen D-beat-kappale oli "Marquee", jonka oli soittanut tukholmalainen yhtye Rude Kids vuonna 1979. Anti Cimex levytti 7-raitaisen EPn *Raped ass*, joka oli yksi rajuimmista ja vihaisimmista hardcore-julkaisuista koskaan. Muita samankaltaisia yhtyeitä olivat Shitlickers, Moderat Likvidation, Mob 47 ja Asocial. Mob 47 sekoitti Dischargea ja amerikkalaista hardcorea keskenään. Monet näistä klassisista D-beat-yhtyeistä alkoivat harjoittaa enemmänkin crust punkia. Skandinavialaiset yhtyeet, kuten Driller Killer, Totalitär, Skitsystem, Wolfbrigade ja Disfear olivat tunnetuimpia D-beat-yhtyeitä.

Perimä
------

Thrash metal-yhtyeet, kuten Metallica, Anthrax ja Sepultura ottivat vaikutteita 1980-luvun D-beatista ja osa D-beat-yhtyeistä, kuten Discharge, taas otti vaikutteita thrash metallista. Kuitenkaan D-beat ei aina ollut samanlaista, toisin kuin vaikkapa amerikkalainen hardcore. Suosittu yhtye Rancid soitti myös hieman D-beatia. Heidän 2000-luvulla julkaistussa viidennessä albumissaan oli vivahteita D-beatista.

Yhtyeet saavuttivat tyylinsä 1980-luvun alulla soittaen Dischargen, skandinavialaisen ja japanilaisen hardcoren innoittamaa musiikkia. Useimmat näistä yhtyeistä kääntyivät myöhemmin crust punkiin, kuten Wolfbrigade ja Tragedy. Musiikista tuli synkempää ja melodisempaa, johon vaikuttivat yhtyeet Discharge ja Amebix.
**Kulmataajuus** (tunnus \omega \,) ilmaisee, kuinka suuren kulman jokin sini-signaalin syntymistä kuvaava vektori pyörähtää aikayksikössä. Nimitystä kulmataajuus käytetään erityisesti elektroniikan ja sähkötekniikan signaalien yhteydessä. Fysiikassa ja mekaniikassa käytetään tavallisemmin termiä kulmanopeus. Tällöin sinimuotoisen signaalin ajatellaan muodostuvan pyörivästä vektorista, jonka kulmanopeus ilmaisee vektorin kulman muutoksen aikayksikössä.

Kulmataajuuden yksikkönä on SI-järjestelmässä radiaania sekunnissa (rad/s). 

Samantapaisia suureita kuin kulmataajuus ovat taajuus ja pyörimisnopeus, jotka kertovat värähtelyn jaksojen tai kierrosten lukumäärän aikayksikössä. Täysi kierros on 2π rad joten taajuutta 1 Hz tai kierrosnopeutta 1 kierr/s vastaa kulmataajuus tai kulmanopeus 2π rad/s. 

Taajuuden *f* ja kulmataajuuden *ω* välinen riippuvuus voidaan esittää kaavalla

{\displaystyle \omega =2\pi \cdot f.}
Vastaavasti pyörimisnopeuden *n* ja kulmanopeuden *ω* välinen riippuvuus on

{\displaystyle \omega =2\pi \cdot n.}

Katso myös
----------

* Aaltoluku
* Kulmanopeus

Kirjallisuutta
--------------

* Voipio, Erkki: *Virtapiirit ja verkot*. Helsinki: Otatieto, 2001 (1976). ISBN 951-672-082-X.
**Possai** (ven. Фёдоровское, *Fjodorovskoje*) on kylä ja maalaiskunta Leningradin alueen Tusinan piirissä Venäjällä. Se sijaitsee lähellä Pavlovskia noin 25 kilometriä Tusinan kaupungista luoteeseen. Kylässä on noin 3 000 ja kunnassa 3 600 asukasta.

Possain kunta rajoittuu idässä Telmanan, etelässä Vornasuon ja lännessä Susaninan kuntiin sekä luoteessa ja pohjoisessa Pietarin kaupungin Puškinin piiriin. Keskuskylän lisäksi kuntaan kuuluvat Leppälän (ven. Глинка, *Glinka*), Anolan (Аннолово, *Annolovo*) ja Latukan (Ладога, *Ladoga*) kylät. Kunnan läpi kulkee Moskovan ja Pietarin välisen M10-valtatien ja A120-kehätien välinen maantie. Possaista on maantieyhteys myös Pavlovskiin. Seudulla virtaa Inkereenjoki.

Possai eli *Fjodorovski posad* (Фёдоровский посад) on perustettu 1700-luvun alussa. Inkerinsuomalaisesta ympäristöstä poiketen sen asukkaat olivat venäläisiä. Seudun Inkereen luterilaiseen seurakuntaan kuuluneista inkeriläiskylistä valtaosa tuhoutui toisen maailmansodan aikana. Kylässä toiminut maatalousyritys Fjodorovskoje teki konkurssin vuonna 2003.

Nykyään Possai koostuu puusta ja tiilestä rakennetuista omakotitaloista sekä kaksi- ja viisikerroksisista kerrostaloista. Kylässä toimii muun muassa saha, ikkunatehdas ja maatalousyritys. Palveluihin kuuluu lastentarha, koulu, kulttuuritalo ja poliklinikka.

Lähteet
-------

1. ↑  EKI kohanimeandmebaasi *eki.ee*. Viitattu 16.10.2015.

Aiheesta muualla
----------------

* Possain kunnan sivusto (Arkistoitu – Internet Archive) (venäjäksi)
* Possain kunta Leningradin alueen sivustolla (venäjäksi)